Margarita Padilla

**Margarita Padilla García** (Bartzelona, 1957ko urtarrilaren 22a) informatika ingeniari eta programatzailea da, informazioaren gizarteko teknologiei eta sare-gizarteari buruzko pentsamendu kritikoa lantzen duen hainbat testuren egilea. Sindominio proiektuaren sortzaileetako bat da. Sindominio Madrilen sortu zen 1998tik 2000ra bitartean, gizarte-kolektiboei sarean laguntzeko asmoz. Gai tekniko eta sozialen arteko elkarguneetan dihardu, pertsonei eta batez ere emakume eta haurrei teknologia ikuspegi kritikotik gerturatzen.  Bere lanetan aztertzen ditu teknologia sozialaren erabileraren bilakaera, Interneten dauden kolektiboen borrokak eta, sare banatuen aukerak baliatuz, erabilera komertzialen aurrean agertzen ari diren ekosistema sozial eta kolaboratiboak.

## Ibilbidea 
Bartzelonan jaio zen, eta bertan bizi izan zuen bere bizitzaren zati handi bat. Informatikarekiko eta teknologiarekiko interesa gazte-gaztetatik sortu zitzaion.

Metalurgia-lantegi batean egin zuen lan, eta han izan zituen lehen esperientziak, jarduera asanbleario eta politikoekin. 28 urterekin sistemen informatikako ingeniaritza teknikoa ikasten hasi zen Kataluniako Unibertsitate Politeknikoan (1985-1994). 1997an Madrilera joan zen.

1998an hasi zuen bere ibilbide teknopolitikoa. Nodo50 asanbladan parte hartu zuen, gizarte zibilean teknologiaren erabilera sustatzen zuen erakundea. 1999an utzi zuen zentro sozial okupatuan sinDominio sortzeko. 

2000. urtean Madrilgo Lavapies auzoan sortutako Cielito Lindo hacklabean parte hartu zuen.

2000tik 2006ra zuzendu zituen *Linux fácil* faszikulu bilduma eta programatzaile profesionalei zuzendutako Mundo *Linux* hilabetekaria; horrekin batera, software librearen inguruko argitalpen bat zuzentzen zuen lehen emakumea bihurtu zen. 

2006an Dabne kooperatiba sortu zuen, proiektu teknologikoen kudeaketan, komunikazioan, irisgarritasunean eta eduki digitalen kudeaketan espezializatutako software libreko proiektuak garatzen eta ezartzen dituen kooperatiba. 2009an, Madrilgo Arte Ederren Zirkuluko *Una línea sobre el mar* programa emititu zuen taldearen sorreran partaide izan zen.

2010ean *¿Qué piensa el mercado?* (Zer pentsatzen du merkatuak?) artikulua argitaratu zuen *Espai en Blanc* aldizkarian. Bertan azaldu zuen  nola eraldatzen dituzten teknologia berriek negozio-eredu eta merkatuak.
thumb|Margarita Padillari elkarrizketa Diagonalen 2012an, 'Borrokaren kita Interneten' liburua argitaratu eta gero.
2011an *Politizaciones en el ciberespacio* (Politizazioak ziberespazioan) argitaratu zuen, Interneten izaera konplexua hizpide: boterearen eta kontraboterearen arteko bizi-zelaia.

2012an argitaratu zuen *El kit de la lucha en Internet*. (Interneten borrokarako kita). Bertan, Internetetik sortu den politika berria aztertzen du.

## Argitalpenak 
alt=En el primer plano de la imagen se ve una laptop sobre la mesa con la imagen de Margarita Padilla en primer plano. Por detrás y un poco difuso un grupo de personas siguen atentas su presentación..|thumb|374x374px|Margarita Padilla 2019an.

### Liburuak 
*  Padilla, Margarita (2012). El kit de la lucha en Internet. Traficantes de Sueños. . [Liburu osoa deskagagarri]. https://traficantes.net/libros/el-kit-de-la-lucha-en-internet
*  Padilla, Margarita (2025). Inteligencia artificial: jugar o romper la baraja. Traficantes de Sueños. . [Liburu osoa deskagagarri.] 

### Kapituluak, liburu eta konpilazioetan 
*  Padilla, Margarita (2017). «Prefacio: Soberanía tecnológica. ¿De qué estamos hablando?».  Alex Haché (Spideralex), ed. Soberanía tecnológica 2. Ritimo. 3. or. ISBN 978-84-697-8389-4.
*  Padilla, Margarita (2012). «Comunidad: No basta con quererla. Hay que comprenderla». Decálogo de prácticas culturales de código abierto 1.0. 10penkult.cc. Tabakalera.16-30. orr. 
*  Mezquita, Raquel; Padilla, Margarita (2006). «Penélope: tejiendo y destejiendo la red». Ciberactivismo : sobre usos políticos y sociales de la red. Virus. 81-118 orr. ISBN 84-96044-72-6. 
*  Padilla, Margarita (2006). «Agujeros negros en la red». Ciberactivismo : sobre usos políticos y sociales de la red. Virus. pp. 309-313. ISBN 84-96044-72-6. 

alt=Margarita Padilla de rodillas en el suelo sobre un afiche. A su alrededor se ven otras personas. En el piso también se ve otro papel cubierto de post-it de varios colores|thumb|305x305px|Margarita Padilla 2012an, 10. kultur azokan

### Eskuliburuak. 
* Padilla, Margarita (2019). Introducción a las herramientas tecnológicas libres y éticas. MESH.

### On line idatziak eta argitalpenak 
* 
* 
* 

## Erreferentziak 
## Kanpo-loturak 
* [Bideoa, 2026] Inteligencia Artificial: jugar o romper la baraja | Margarita Padilla. Institución Libre de Enseñanza.
* [Bideoa, 2020] Marga Padilla - Datu burujabetza definitu, defendatu eta eraiki. Euskarabildua.